OpenLLM-France/wikimedia huggingface dataset:
# Rec de Cal Garcia

El rec de Cal Garcia és una séquia de Llorenç del Penedès (Baix Penedès) protegida com a bé cultural d'interès local.

## Descripció

El centre de captació d'aigües és compost per un aqüeducte d'arcs rebaixats que transporta l'aigua des del lloc on surt a la superfície fins a la bassa, travessant la torre. Les aigües de l'aqüeducte provenen de la serra de Pla de Manlleu i corren per sota terra fins a arribar a l'aqüeducte. La torre, adossada a l'aqüeducte, està formada per dues plantes, cadascuna de les quals presenta diverses finestres i és rematada per una barana. Mitjançant l'escalinata de la torre s'accedeix al segon pis on una porta amb llinda mena a la gran bassa de forma quadrangular. La torre presenta a la part alta dos rellotges de sol. La construcció és feta de paredat alternat amb maó.

## Història

Aquest nucli és situat en una finca de Cal Garcia propera al poble. Les aigües que són recollides en aquest lloc provenen d'una mina situada en les serres properes al poble (Serra de Pla de Manlleu) i d'un pou situat a uns metres. L'aigua és conduïda per l'aqüeducte i per la bomba del pou fins a una gran bassa de 2'5m de fondària per 13'20m de llargada. L'edificació fou construïda per la família Garcia, propietària dels terrenys, que eren arrendats a diversos hortolans. Una placa commemorativa recorda la seva construcció: "Lo ha fet construir D. Xavier Garcia en lo any 1861". S'utilitzava per regar les propietats on s'obtenia el farratge pels cavalls de la quadra Garcia.

## Referències

* 1 2 «Rec de Cal Garcia». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 agost 2014].

## Enllaços externs

* «Rec de Cal Garcia». Mapa de recursos culturals. Diputació de Tarragona.
# Jordan Claire Robbins

Jordan Claire Robbins (Bermudes, 24 de gener de 1990) és una actriu i model canadenca de les Bermudes. Robbins és més coneguda pel seu paper de Grace a la sèrie de televisió The Umbrella Academy.
Robbins va néixer i es va criar a les Bermudes. Després de graduar-se a l'escola secundària el 2008, es va traslladar a Toronto per doblar-se en drama i psicologia a la Universitat de Toronto. Va començar a fer de model i aviat va començar a actuar mentre estava al Canadà. Va fer el seu debut com a convidada com a protagonista a la sèrie de televisió Man Seeking Woman, i després va tenir un paper recurrent a la sèrie 12 Monkeys (tots dos del 2015). Va continuar apareixent en diverses sèries de televisió, incloses Supernatural. Va tenir el seu breakthrough interpretant Grace Hargreeves , un robot, a la sèrie de Netflix The Umbrella Academy (2019-present), que li ha donat un gran reconeixement.

## Referències

* ↑ Michaels, John. «Jordan Claire Robbins lives model life» (en anglès). Medium, November 9, 2016. [Consulta: 3 agost 2020].
* ↑ «Actress Jordan Claire Robbins explores comedic side with Man Seeking Woman» (en anglès). International Film Review, November 8, 2016. [Consulta: 3 agost 2020].
* ↑ Goulakos, Katina. «Jordan Claire Robbins – Imagista» (en anglès americà). Imagista, 2019. [Consulta: 3 agost 2020].
* ↑ Johnston-Barnes, Owain. «Robbins llança el seu encanteri a Supernatural». [Consulta: 3 agost 2020].
* ↑ Markovic, Ana. «Meet Jordan Claire Robbins» (en anglès americà). Design Scene, Dec 17, 2019. [Consulta: 3 agost 2020].
# Vuelta

* Per a altres significats, vegeu «Volta ciclista a Espanya».
Vuelta és una revista litarària fundada l'any 1976 per Octavio Paz a Mèxic que té com a objectiu la difusió de la cultura castellana. De caràcter plural, democràtica i interassada en la cultura d'arreu del món es caracteritza per donar a conèixer autors castellans contemporanis gràcies a les seves traduccions al castellà. Dona cabuda a tots els gèneres literaris. Al seu consell de redacció, a més de la direcció d'Octavio Paz, hi ha col·laboarat noms com Bioy Casares, Cabrera Infante, Pere Gimferrer, Ramon Xirau i Subias, Álvaro Mutis, Juan Goytisolo, Fernando Savater i Mario Vargas Llosa, entre d'altres.
El 1993 la revista fou guardonada amb el Premi Príncep d'Astúries de Comunicació i Humanitats. Va tancar en agost de 1998.

## Referències

* 1 2 «La revista "Vuelta", fundada por Octavio Paz, cerrará en agosto» (en castellà). El País, 19-06-1998. [Consulta: 30 març 2014].

## Enllaços externs

* (castellà) Fundació Príncep d'Astúries, Príncep d'Astúries de Comunicació i Humanitats 1993 Arxivat 2010-03-23 a Wayback Machine.
Viccionari
# Lozivski

Lozivski (en ucraïnès: Лозівський, en rus: Лозовский, Lozovski) és una vila, un possiólok de la província de Luhansk a Ucraïna, situada actualment a zona ocupada de la República Popular de Luhansk de la Rússia. El 2019 tenia 4.857 habitants.

## Referències

* ↑ Том Луганская область, стр. 592 Arxivat 2010-10-13 a Wayback Machine.. История Городов и Сел, 2009—2010 гг.
# Loza Abera

Loza Abera Geinore (Durame, Etiòpia, 2 d'octubre de 1997) és una futbolista etíop, que juga en la posició de davantera-centre.
Va començar a practicar el futbol als sis anys al seu poble natal. El 2012 va debutar professional amb l'Awassa City SC, essent la màxima golejadora de l'equip durant dues temporades. Dos anys després, va jugar al Dedebit FC amb el qual va guanyar tres Lligues d'Etiòpia entre 2016 i 2018 i va ser la màxima golejadora del torneig durant quatre anys de forma consecutiva. El 2018, després d'una breu estada al club suec Kungsbala DDF amb el qual va guanyar un campionat regional, va incorporar-se a mitja temporada a l'Adama City. Va aconseguir el títol de Lliga, el primer del club, i va ser la màxima golejadora del torneig amb divuit gols. La temporada 2019-20 va fitxar pel Birkirkara FC de la lliga maltesa, amb el qual va guanyar una Lliga i una Supercopa de Malta. És internacional amb la selecció de futbol d'Etiopia des de 2015.
Considerada una jove promesa del futbol femení africà, la BBC la va incloure a la seva llista anual de les 100 Women el 2020.

## Palmarès
### Clubs

* 4 Lligues d'Etiòpia de futbol femenina: 2015-16, 2016-17, 2017-18, 2018-19

### Individual

* Màxima golejadora de la Lliga d'Etiòpia de futbol femenina: 2014-15, 2015-16, 2016-17, 2017-18, 2018-19

## Referències

* ↑ Rahel, Samuel. «Loza Abera, the promising goal prodigy» (en anglès). Ethiosports, 31-10-2015. [Consulta: 28 novembre 2020].
* ↑ Taddele, Omna. «Dedebit Crowned Champions of the Ethiopian Women’s Premier League» (en anglès). Soccer Ethiopia, 02-07-2016. Arxivat de l'original el 2020-12-08. [Consulta: 28 novembre 2020].
* ↑ «Abera, the crown jewel of Ethiopian football» (en anglès). CAF, 06-08-2020. [Consulta: 28 novembre 2020].
* ↑ Lia, Gianluca. «Birkirkara women sign Ethiopia forward Loza Abera» (en anglès). Times of Malta, 25-09-2019. [Consulta: 30 novembre 2020].
* ↑ «BBC 100 Women 2020: Who is on the list this year?» (en anglès). BBC News, 23-11-2020.
# Llista de banderes provincials d'Itàlia

Aquesta és una llista de les banderes provincials d'Itàlia. Les banderes estan agrupades per regió.

## Abruços

* Chieti
* L'Aquila
* Pescara
* Teramo

## Basilicata

* Matera
* Potenza

## Calàbria

* Catanzaro
* Cosenza
* Crotona
* Reggio de Calàbria
* Vibo Valentia

## Campània

* Avellino
* Benevent
* Caserta
* Nàpols
* Salern

## Emília-Romanya

* Bolonya
* Ferrara
* Forlì-Cesena
* Mòdena
* Parma
* Piacenza
* Ravenna
* Reggio de l'Emília
* Rímini

## Friül - Venècia Júlia

* Gorizia
* Pordenone
* Trieste
* Udine

## Laci

* Frosinone
* Latina
* Rieti
* Roma Capital
* ViterboViterbo

## Ligúria

* Gènova
* Imperia
* La Spezia
* Savona

## Llombardia

* Bèrgam
* Brescia
* Como
* Cremona
* Lecco
* Lodi
* Màntua
* Milà
* Monza i Brianza
* Pavia
* Sondrio
* Varese

## Marques

* Ancona
* Ascoli Piceno
* Fermo
* Macerata
* Pesaro i Urbino

## Molise

* Campobasso
* Isernia

## Piemont

* Alessandria
* Asti
* Biella
* Cuneo
* Novara
* Torí
* Verbano-Cusio-Ossola
* Vercelli

## Pulla

* Bari
* Barletta-Andria-Trani
* Bríndisi
* Foggia
* Lecce
* Tàrent

## Sardenya

* Càller
* Nuoro
* Oristany
* Sàsser
* Sardenya del Sud

## Sicília

* Agrigento
* Caltanissetta
* Catània
* Enna
* Messina
* Palerm
* Ragusa
* Siracusa
* Trapani

## Trentino - Tirol del Sud

* Tirol del Sud
* Trento

## Toscana

* Arezzo
* Florència
* Grosseto
* Liorna
* Lucca
* Massa i Carrara
* Pisa
* Pistoia
* Prato
* Siena

## Úmbria

* Perusa
* Terni

## Vall d'Aosta

* Vall d'Aosta

## Vèneto

* Belluno
* Pàdua
* Rovigo
* Treviso
* Venècia
* Verona
* Vicenza
# Llista de banderes municipals de la Garrotxa

Llista de les banderes oficials dels municipis de la comarca de la Garrotxa.
* Bandera d'Argelaguer
* Bandera de Besalú
* Bandera de Beuda
* Bandera de Castellfollit de la Roca
* Bandera de Mieres
* Bandera de Montagut i Oix
* Bandera de Sant Aniol de Finestres
* Bandera de Sant Feliu de Pallerols
* Bandera de Sant Ferriol
* Bandera de Sant Jaume de Llierca
* Bandera de Santa Pau
* Bandera de la Vall de Bianya
# Llista de banderes municipals del Baix Llobregat

Llista de les banderes oficials dels municipis de la comarca del Baix Llobregat.
* Bandera de Begues
* Bandera de Cervelló
* Bandera de Corbera de Llobregat
* Bandera d'Esparreguera
* Bandera d'Esplugues de Llobregat
* Bandera de Martorell
* Bandera del Papiol
* Bandera de Sant Climent de Llobregat
* Bandera de Sant Vicenç dels Horts
* Bandera de Santa Coloma de Cervelló
* Bandera de Viladecans
# Luci Valeri Flac (sacerdot)

Luci Valeri Flac (en llatí Lucius Valerius Flaccus) va ser un sacerdot de Mart (Flamen Martialis) del segle i aC. Formava part de la gens Valèria i duia el cognomen de Flac.
Es va destacar per certs acudits o "meravelles", mencionats per Ciceró i per Marc Terenci Varró. No pot ser identificat amb cap altre personatge del mateix nom.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 159.
# Léon Devos

Léon Devos (Ardooie, 17 de gener de 1896 - Ardooie, 23 d'abril de 1958) va ser un ciclista belga que fou professional entre 1919 i 1927.
Els seus èxits esportius més destacats foren el triomf a la Lieja-Bastogne-Lieja de 1919 i el Tour de Flandes de 1922.

## Palmarès

* 1919
** 1r a la Lieja-Bastogne-Lieja
* 1922
** 1r al Tour de Flandes
* 1924
** 1r al Campionat de Flandes
** 1r de les Tres Viles Germanes

### Resultats al Tour de França

* 1926. 25è de la classificació general

## Enllaços externs

* Palmarès de Léon Devos (neerlandès)
# Madonna Medici (Van der Weyden)

La Madonna Medici és una pintura a l'oli sobre taula de l'artista primitiu flamenc Rogier van der Weyden datat al voltant de 1460–1464 i exposat al Städel, de Frankfurt, Alemanya.
Se sap que l'obra va estar encarregada per la família Mèdici a Florència, com ho manifesta l'escut d'armes florentí amb un lliri vermell al centre de la part baixa del quadre. En el passat es creia que Rogier van der Weyden havia pintat l'obra en ruta a Florència durant un viatge a Roma durant el Jubileu de 1450, però la investigació tècnica ha demostrat que devia haver-la fet a Brussel·les. Els panells són de roure bàltic, com és costum als Països Baixos, mentre que a Itàlia es pintava principalment sobre fusta d'àlber. A més, l'anàlisi dels anells de creixement mostra que probablement l'obra no va ser creada abans de 1453, per tant, un temps després del suposat viatge a Itàlia, possiblement entre 1460–1464, el mateix període de L'enterrament de Crist, inspirada en Fra Angelico i que ara es troba als Uffizi.

## Descripció

Sobre un fons d'or, Van der Weyden va pintar un baldaquí folrat amb tela de domàs, sota el qual està la Verge amb el Nen lactant, Sant Pere, Sant Joan Baptista (sant patró de Florència), Sant Cosme (protector de la Casa Mèdici), i Sant Joan evangelista. Cosme està representat ficant una moneda en un bossa de mà penjant del seu cinturó, una referència de la seva llegenda, segons la qual havia acceptat una petita suma per una actuació mèdica, disgustant el seu germà Damià.
En primer pla hi ha una natura morta amb la típica atenció de l'artista pels detalls naturals. Al centre es troba una àmfora metàl·lica daurada, en la qual diversos lliris: els blancs simbolitzen la puresa de la Verge, mentre que els vermells són una altra referència a Florència. El lliri blanc del centre va ser pintat a partir del mateix dibuix de treball que el del Tríptic de l'Anunciació al Louvre, uns quinze anys més antic.

## Referències

* 1 2 Kemperdick & Sander (2009), p. 360-363 (cat. 39); Jochen Sander, "Maria met Kind en heiligen (Medici-Madonna)", in: Campbell (2009), p. 454-457 (cat. 59)
* ↑ Kemperdick & Sander (2009), p. 108
# Machiko Hasegawa

Machiko Hasegawa (长谷川町子), nascuda a Fukuoka, Japó el 30 de gener de 1920, va ser una de les primeres dibuixants de manga.
Alumna de Suihō Tagawa, creador del famós gos Norakuro, Hasegawa va crear el 1946 la tira còmica Sazae-san, que explica la vida quotidiana de la protagonista i la seva família. Inicialment, apareixia en el diari Fukunichi Shimbun de Fukuoka, però a partir del 1949 es va passar a publicar al diari nacional Asahi Shimbun, de molta més tirada, fins a la retirada de Hasegawa el febrer de 1974. Ijiwaru obaasan i Apron ba-sant són altres de les seves creacions, que malgrat la seva popularitat no assoliran l'èxit de Sazae-san.
Sazae-sant es convertiria en una sèrie dramàtica per ràdio el 1955 i una sèrie animada que s'emet a la televisió japonesa des de 1969. Bona part de la seva obra va ser traduïda a l'anglès, amb el títol The Wonderful World of Sazae-sant.
Hasegawa va morir el 27 de maig de 1992. En el districte Setagaya de Tòquio, s'erigí un museu en el seu honor.

## Referències

* ↑ Manga: made in Japan (2014), p. 158.

## Bibliografia

* Guiral, Antoni; Estrada, Oriol. Manga: made in Japan (en castellà). 11. Evolution Comics, 2014, p. 17-18, 158 (Del tebeo al manga. Una historia de los cómics). ISBN 978-8490248904.

## Enllaços externs

* Museu de Machiko Hasegawa (japonès)
# Lone Oak

«Lone Oak» té aquests significats:
* Lone Oak (Geòrgia), població dels Estats Units a l'estat de Geòrgia.
* Lone Oak (Kentucky), població dels Estats Units a l'estat de Kentucky.
# Lone Pine

Lone Pine és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.655 habitants.

## Demografia

Segons el cens del 2000, Lone Pine tenia 1.655 habitants, 709 habitatges, i 448 famílies. La densitat de població era de 34,3 habitants/km².
Dels 709 habitatges en un 29,6% hi vivien nens de menys de 18 anys, en un 48,4% hi vivien parelles casades, en un 10,9% dones solteres, i en un 36,8% no eren unitats familiars. En el 32% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,88.
Per edats la població es repartia de la següent manera: un 24,6% tenia menys de 18 anys, un 6,9% entre 18 i 24, un 22,5% entre 25 i 44, un 25,8% de 45 a 60 i un 20,2% 65 anys o més.
L'edat mediana era de 43 anys. Per cada 100 dones de 18 o més anys hi havia 89,7 homes.
La renda mediana per habitatge era de 29.079 $ i la renda mediana per família de 35.800 $. Els homes tenien una renda mediana de 30.813 $ mentre que les dones 22.778 $. La renda per capita de la població era de 16.262 $. Entorn del 16,5% de les famílies i el 20,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lone Pine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Lone Pine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Luis María Echeberría Igartua

Luis María Echeberría Igartua (Erandio, Biscaia, 24 de març de 1940 - Getxo, Biscaia, 19 d'octubre de 2016), també conegut com a Koldo Etxeberria o Etxeberria, fou un futbolista professional basc de la dècada de 1960 i principis de 1970 que jugava com a defensa. Va jugar a Primera Divisió 11 temporades seguides amb l'Athletic Club de Bilbao, amb el qual va guanyar una Copa d'Espanya. Va ser internacional amb la selecció espanyola, amb la qual va participar en la Copa del Món de 1962, a l'Europa de 1964 (torneig que va guanyar) i a l'Eurocopa de 1968.

## Clubs

| Club | Anys |
| CD Basconia | 1960-1961 |
| Athletic Club | 1961-1972 |
| Barakaldo CF | 1972-1973 |

## Palmarès

Amb l'Athletic Club:
* Copa del Generalíssim (1): 1968-1969
Amb la selecció espanyola:
* Eurocopa (1): 1964

## Referències

* ↑ «Fallece el exjugador del Athletic Koldo Etxeberria» (en castellà). Marca, 19-10-2016 [Consulta: 7 setembre 2019].
* ↑ «Koldo Etxeberria, un central recitado de memoria. Deia, Noticias de Bizkaia» (en castellà). Arxivat de l'original el 2018-03-30. [Consulta: 7 setembre 2019].
* ↑ SL, TAI GABE DIGITALA. «Fallece a los 76 años el exjugador del Athletic Koldo Etxeberria» (en castellà), 19-10-2016. [Consulta: 7 setembre 2019].
* ↑ «Echeberria, Luis María Echeberria Igartua - Futbolista». BDFutbol. [Consulta: 7 setembre 2019].
# Luis María Huete y Morillo

Luís María Huete y Morillo (Madrid, 1 de juny de 1929) és un polític espanyol, alcalde de Madrid el 1979.

## Biografia

Llicenciada en Dret, va treballar un temps com a professor a la Universitat i fou membre del Col·legi d'Advocats de Madrid. Va obtenir per oposició la plaça de Lletrat del Banc Hipotecari d'Espanya, del que en fou secretari general i secretari del consell (1953-1987). El 1974 fou nomenat regidor de l'ajuntament de Madrid com a representant de la banca oficial. Fou regidor de Personal, sota els alcaldes García-Lomas i Arespacochaga. El 1978 José Luis Álvarez el nomenà primer tinent d'alcalde de Madrid, i quan aquest va dimitir va exercir d'alcalde durant quatre mesos. En aquest temps es creà IFEMA, el bono bus i es desencallà el pla urbanístic de La Vaguada.
Durant la transició va militar en el Partit Liberal, amb el qual fou candidat al Senat d'Espanya a les eleccions generals espanyoles de 1977. A les primeres eleccions municipals democràtiques de 1979 fou el candidat a l'alcaldia per la Unió de Centre Democràtic (UCD). Tot i ser el més votat, va perdre l'alcaldia per una coalició PSOE-PCE que permeté l'accés a l'alcadia d'Enrique Tierno Galván. Va deixar el càrrec municipal i fou membre del consell d'administració de Caixa Postal (1980-1983).
A les eleccions municipals de 1987 i 1991 formà part de la candidatura d'Aliança Popular a l'alcaldia de Madrid, i fou regidor i primer d'alcalde. Posteriorment fou escolli diputat dins les llistes d'Aliança Popular primer i del Partit Popular després a les eleccions a l'Assemblea de Madrid de 1983, 1995 i 1999. Fou senador per la Comunitat de Madrid de 1995 a 1999. El 2003 es retirà de la política.
També ha estat membre del Consell d'Administració de Caja Madrid (1991-1995) i secretari executiu de la Unió de Ciutats Capitals Iberoamericanes (1981-1995).

## Enllaços externs

* Fitxa del Senat
* Fitxa de l'Assemblea de Madrid Arxivat 2012-06-30 a Wayback Machine.
# László Budai

László Budai (Budapest, 19 de juliol de 1928 - 2 de juliol de 1983), també conegut com a László Bednarik, o Budai II, fou un futbolista hongarès de la dècada de 1950 i entrenador.
Fou internacional amb la selecció d'Hongria, amb la qual guanyà els Jocs Olímpics de 1952 i Campionat d'Europa Central el de 1953. També disputà la Copa del Món de futbol de 1954 i la de 1958. Formà part de l'equip conegut com els poderosos magiars. Pel que fa a clubs, destacà a Ferencvárosi TC i Honvéd.

## Palmarès
### Hongria

* Medalla d'or als Jocs Olímpics de 1952
* Campionat d'Europa Central: 1953
* Finalista de la Copa del Món de Futbol: 1954

### Ferencváros TC

* Lliga hongaresa de futbol: 1
** 1949

### Honvéd FC

* Lliga hongaresa de futbol: 3
** 1952, 1954, 1955
* Copa Mitropa: 1
** 1959

## Referències

* ↑ Behind The Curtain - Travels in Eastern European Football: Jonathan Wilson (2006)
* ↑ Hungary stats
# Luchazes

Luchazes és un municipi de la província de Moxico. Té una extensió de 43.344 km² i 13.649 habitants. Comprèn les comunes de Luchazes, Tempue, Cassamba, Muie e Cangombe. Limita al nord amb el municipi de Moxico, a l'est amb el municipi de Bundas, al sud amb els municipis de Mavinga i Cuito Cuanavale, i a l'oest amb els municipis de Chitembo i Camacupa.

## Referències

* ↑ Luchazes al web del cens d'Angola
# Maedi

Els maedi (en grec antic Μαιδοί o Μαῖδοι) eren un poble poderós de l'oest de Tràcia, que vivia prop de les fonts de l'Axius (Vardar) i del Margus (Morava), i al sud de les estivacions del Scomius.
Estrabó diu que tenien a l'est als tunates de Dardània i que l'Axius corria pel seu territori. Feien freqüents incursions a Macedònia fins que el 211 aC Filip V de Macedònia va envair el seu territori i va conquerir la seva capital Iamphorina, que podria ser la moderna Vrania o Ivorina a l'alta vall del Morava. El rei va arribar fins a les muntanyes Hemos i a la tornada se li va sotmetre la fortalesa de Petra, segons diu Titus Livi. Entre altres ciutats d'aquest poble es mencionen Fraganda i Desudaba, probablement la moderna Kumanovo. Es deia que els maedi eren de la mateixa ètnia que els bitinis de l'Àsia Menor i eren anomenats medobitinis, segons Estrabó i Esteve de Bizanci.

## Referències

* ↑ Smith, William (ed.). «Naedi». Dictionary of Greek and Roman Geography (1854). [Consulta: 21 gener 2021].
# Magatzems del Llopis

Els Magatzems del Llopis formen un edifici modernista de la ciutat de Reus (Baix Camp), inclòs en l'Inventari del Patrimoni Arquitectònic de Catalunya, dissenyat originàriament per Domènech i Montaner, però reestructurat el 1970

## Descripció

Lluís Domènech i Montaner va projectar el 1911 per a l'exportador de fruita seca Joan Llopis Fontana uns magatzems amb façana a tres carrers, dels que s'ha conservat tot l'edifici, però transformat, i els elements que simetritzaven la composició exterior. Les tres façanes tenen la composició típica de l'arquitectura industrial "manchesteriana", que es caracteritza per la verticalitat i per la repetició regular de les portes i finestres a tots els nivells. La part més interessant és l'interior, on les quatre plantes eren diàfanes, de planta lliure. Les estructures portants són esveltes columnes de ferro colat disposades longitudinalment, que recullen els esforços de les voltes catalanes de maó de pla. Hi trobem dues formes de columnes: unes amb el perímetre del capitell octogonal i les altres amb un capitell jònic invertit. En algun moment es van afegir balcons, que no consten al projecte. L'edifici va ser reformat cap al 1970, per adequar-lo a unes oficines bancàries. Es van compartimentar les plantes i part del parament de les tres façanes, al voltant de les finestres, es va recobrir amb planxes metàl·liques. L'edifici adquirí un aspecte avantguardista, formant les obertures uns mòduls i uns relleixos tot de color verd. En el seu interior, ocupat per oficines administratives de la "Unió" i la "Caixa Rural" a la planta baixa, presenta afegits moderns.
El 1912, a l'altre costat del raval, Domènech i Montaner va reformar la gran casa del mateix propietari amb entrada pel carrer de Sant Pere, 6.

## Referències

* 1 2 Arnavat, Albert (dir.). Arquitectura industrial modernista i noucentista del Camp de Tarragona i les Terres de l'Ebre. Tarragona: La Diputació, 2012, p. 52. ISBN 9788415264125.
* ↑ Sàiz i Xiqués, Carles. "L'empremta de Lluís Domènech i Montaner a la ciutat de Reus". A: Jornades d'arquitectura modernista: el Modernisme, Domènech i Montaner i el seu temps. Reus: Centre de Lectura, 2016, p. 77. ISBN 9788494533532
* ↑ «Edifici de la "Unión Agraria Cooperativa"». Pat.mapa. Generalitat de Catalunya. [Consulta: 20-X-2014].

## Vegeu també

* Mas del Llopis (Partida de Monterols)

## Enllaços externs

* Magatzems Llopis. Mapa de recursos culturals. Diputació de Tarragona